У першым тайме паўфінальнага матча “РАУС” – “Красная Ніва” ад пачатку пашанцавала прадстаўнікам праваахоўных органаў. Ужо на трэцяй хвіліне гульні ігрок “Краснай Нівы” патрапіў мячом у столь, што па прынятых правілах гульні ў спартзале ліцэя караецца пенальці. Яго дакладна выканаў Сяргей Качановіч. А незадоўга да перапынку Дмітрый Равіна з перадачы Аляксея Ганчарыка замацаваў поспех сваёй каманды – 2:0. У другім тайме каманда “РАУС”, дзякуючы трапным ударам Сяргея Качановіча, Дзмітрыя Равіны і Алега Сушкевіча, давяла сустрэчу да пераканаўчай перамогі – 5:0.